
Munkahelyi motivációs tényezők nemzedékek közt

Munkánk témája a munkahelyi motivációs tényezők nemzedékek közt. Munkánk első feladata az volt, hogy kellő elméleti hátteret biztosítsunk a munkának. Első sorban ismertettük, hogy mi is a motiváció alap definíciója és milyen szóból ered, majd rátértünk a motivációs elméletekre.
Felkutattuk a motivációs elméletek legismertebb és legnagyobb elméleteit. Először Maslow féle hierarchiaszükséglet elméletével foglalkoztunk, majd áttértünk Herzberg kéttényezős elméletére, ahol tisztáztuk a higiéniás tényezőket és a motivátorok jelentését. Következőnek megemlítettük Hunt célkitűzés elméletét, majd pedig közös munkáját Alderferrel akivel kibővítették Maslow elméletét. A soron következő elméletünk Adams méltányossági elmélete volt.
A motivációs elméletek után rátértünk a generációk jellemzéseire és felosztására. A világon élő hat generációból mi csak néggyel foglalkoztunk, amelyek a: Baby boomer, X generáció, Y generáció és a Z generáció.
Ezt követően rátértünk a dolgozat céljára. Fő célunknak azt tűztük ki, hogy találhassunk egy olyan motivációs eszközt vagy eszközöket, amik a lehető leghatékonyabban motiválják minden nemzedék résztvevőit a munkájukban.
Céljaink megfogalmazása után rátértünk a szakdolgozatunk kutatásának módszertanára és módszerére, majd a gyakorlati részben elemeztük a beérkezett válaszokat és könnyen értelmezhető táblázatokba vagy ábrákba rendeztük őket. Minden ábrához és táblázathoz mellékeltünk egy leírást.
Végezetül levontuk az adatokból következtetéseinket. A következtetések végén összevetettük az elméletet az adatokkal és javaslatot tettünk a vállalati vezetők számára milyen motivációs elméleteket érdemes szem előtt tartaniuk munkavállalóik motiválására.



